Lav et referat af nedenstående tekst:

Tekst:
Det europæiske håndboldforbund (EHF) har fredag valgt at tildele Mors-Thy et wildcard til næste års EHF Cup. Dermed er håndboldsammenslutningen, der meget overraskende nåede DM-semifinalen i sidste sæson, klar til at prøve kræfter med europæisk håndbold for første gang nogensinde. - Det er rigtig stort for Mors-Thy Håndbold - en så lille klub - at være i så fint et selskab, siger klubbens formand Heino Vigsø til DR Sporten. - Vores chancer er ikke store, men vi skal ud og lære og have lidt hår på brystet. Og så kan det forhåbentlig bidrage til spillernes udvikling, lyder det fra formanden, der påpeger, at deltage i EHF Cuppen er alt andet end en god forretning. - Vi må indrømme, at det rent økonomisk virker lidt tungt, siger han. Også Skjern Håndbold og Aarhus Håndbold er kvalificeret til turneringen.

Referat:
Mors-Thy har fået et wildcard til EHF Cuppen og er dermed klar til debut i europæisk klubhåndbold.